Neuvoston asetus (EY) N:o 1469/95, annettu 22 päivänä kesäkuuta 1995, eräiden EMOTR:n tukiosastosta rahoitettujen toimien edunsaajien osalta toteutettavista toimenpiteistä



Virallinen lehti nro L 145 , 29/06/1995 s. 0001 - 0003



NEUVOSTON ASETUS (EY) N:o 1469/95, annettu 22 päivänä kesäkuuta 1995, eräiden EMOTR:n tukiosastosta rahoitettujen toimien edunsaajien osalta toteutettavista toimenpiteistä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että Kööpenhaminassa kesäkuussa 1993 ja Essenissä joulukuussa 1994 kokoontunut Eurooppa-neuvosto korosti yhteisön talousarvioon liittyvien petosten ja sääntöjenvastaisuuden vastaisen toiminnan tärkeyttä; olisi tehostettava toimenpiteitä, joiden avulla varmistetaan, että yhteisen maatalouspolitiikan täytäntöönpanoon käytettäviä yhteisön varoja ei myönnetä sellaisille henkilöille tai järjestöille, joiden luotettavuudesta ei kyseessä olevien toimien asianmukaisen täytäntöönpanon osalta ole kaikkia takeita, yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (4) 8 artiklassa velvoitetaan jäsenvaltiot toteuttamaan kaikki EMOTR:n tukiosastosta rahoitettavien toimien tosiasiallisen toteuttamisen ja niiden asianmukaisuuden varmistamiseksi ja sääntöjenvastaisuuden estämiseksi ja niihin kohdistuvien seuraamusten toteuttamiseksi tarvittavat toimenpiteet, yhteisen maatalouspolitiikan rahoituksen yhteydessä aiheettomasti maksettuja määriä koskevista sääntöjenvastaisuuksista ja näiden määrien takaisinperimisestä sekä tiedotusjärjestelmän luomisesta tällä alalla ja asetuksen (ETY) N:o 283/72 kumoamisesta 4 päivänä maaliskuuta 1991 annetussa neuvoston asetuksessa (ETY) N:o 595/91 (5) säädetään muun muassa, että jäsenvaltiot antavat komissiolle säännöllisin väliajoin tietoa havaituista sääntöjenvastaisuuksista sekä oikeudellisista tai hallinnollisista menettelyistä, joiden tarkoituksena on sääntöjenvastaisuuksiin syyllistyneiden henkilöiden rankaiseminen, jotta saadaan järjestelmällistä tietoa sääntöjenvastaisista käytännöistä ja voidaan periä takaisin aiheettomasti maksetut määrät, kyseisiä säännöksiä on tarpeen täydentää yhteisön järjestelmällä, jonka avulla kaikki jäsenvaltioiden toimivaltaiset viranomaiset voivat erityisesti tarjouskilpailujen, vientitukien myöntämisen ja interventiotuotteiden alennettuun hintaan myymisen yhteydessä tunnistaa toimijat, jotka ovat syyllistyneet tahallisesti tai vakavan laiminlyönnin johdosta tai joiden voidaan perustellusti epäillä syyllistyneen yhteisön varojen väärinkäyttöön; tämän perusteella olisi määriteltävä rikkomuksen vakavuuden mukaan ja sen perusteella, onko rikkomus näytetty toteen vai onko asiasta olemassa epäily, eriasteisia toimenpiteitä, tehostetusta valvonnasta kyseisten toimijoiden myöhemmin määriteltäviin toimiin osallistumisen kieltämiseen, kun heidän vilpillinen toimintansa on näytetty toteen, toimijoiden mahdollisimman korkean suojan varmistamiseksi ja erityisesti luottamuksellisuuden ja vaitiolovelvollisuuden sekä rikosoikeudenkäyntiä koskevien kansallisten sääntöjen noudattamiseksi on aiheellista soveltaa asetuksen (ETY) N:o 595/91 vastaavia säännöksiä olennaisin osin; tietojen suojaamisen osalta voidaan soveltaa tulli- ja maatalousalan keskinäisestä avunannosta annetussa neuvoston asetuksessa säädettyjä asiaa koskevia säännöksiä, tätä järjestelmää on sovellettava yhteisessä maatalouspolitiikassa sääntöjenvastaisuuksien ehkäisemiseksi annettuja tai myöhemmin annettavia erityisiä säännöksiä ja erityisesti komission tuomioistuimen sille siirtämää toimivaltaa käyttäen vahvistamia valvontaa ja seuraamuksia koskevia säännöksiä täydentäen, ja lisäksi komissio teki petosten vastaisen toiminnan horisontaalisella tasolla 7 päivänä heinäkuuta 1994 ehdotuksen asetukseksi (EY/Euratom) yhteisöjen taloudellisten etujen suojaamisesta (6); heti neuvoston hyväksyttyä tarkoitetun asetuksen siinä säädettyä kaikkia yhteisön politiikan aloja koskevaa yhteistä oikeudellista kehystä sovelletaan tässä asetuksessa käyttöön otettuihin toimenpiteisiin; tällä välin olisi säädettävä, että tämän asetuksen soveltamista koskeviin yksityiskohtaisiin sääntöihin voi väliaikaisesti sisältyä vastaavia erityisesti sääntöjenvastaisuuksien määrittelyä koskevia sääntöjä, ON ANTANUT TÄMÄN ASETUKSEN: 1 artikla 1. Otetaan käyttöön yhteisön järjestelmä, jonka avulla voidaan mahdollisimman nopeasti tunnistaa sekä ilmoittaa jäsenvaltioiden kaikille toimivaltaisille viranomaisille sekä komissiolle sellaiset toimijat, joiden luotettavuutta on EMOTR:n tukiosastosta rahoitettujen tarjouskilpailujen, vientitukien myöntämisen ja interventiotuotteiden alennettuun hintaan myymisen alalla heidän aiempien velvoitteidensa asianmukaisen täytäntöönpanon yhteydessä kokemuksen perustella syytä epäillä. 2. Tässä asetuksessa tarkoitetaan `toimijoilla, joiden luotettavuutta on syytä epäillä`, sellaisia toimijoita luonnollisina henkilöinä tai oikeushenkilöinä; a) jotka hallinnollisen tai oikeudellisen viranomaisen lopullisen päätöksen mukaisesti ovat tahallisesti tai vakavan laiminlyönnin johdosta syyllistyneet yhteisön asiaankuuluvien säännösten vastaisuuksiin ja perusteettomasti hyötyneet tai pyrkineet hyötymään taloudellisesta edusta; b) joista jäsenvaltion toimivaltaiset viranomaiset ovat tässä suhteessa vahvistettujen tosiasioiden perusteella tehneet ensimmäisen asteen hallinnollisen tai oikeudellisen päätöksen. 3. Siihen asti, kunnes sääntöjenvastaisuuden määrittelystä annetut horisontaaliset säännökset tulevat voimaan, 2 kohdan a alakohdassa tarkoitetut tapaukset määritetään 5 artiklassa säädettyä menettelyä noudattaen. 2 artikla 1. Tunnistamismenettelyn ja tiedonantoa koskevien yksityiskohtaisten sääntöjen täytäntöönpanemisesta tekee aloitteen se jäsenvaltio, jossa epäily toimijan luotettavuudesta ilmenee. 2. Jos jäsenvaltio ei täytä 1 kohdassa tarkoitettua velvoitettaan, komissio varmistautuu, vallitsevien oikeussäännösten nojalla, siitä, että asianomainen jäsenvaltio panee kyseisen tunnistamis- ja ilmoitusjärjestelmän täytäntöön. 3 artikla 1. Jäsenvaltioiden on toteutettava 1 artiklan 2 kohdan a alakohdassa tarkoitettujen toimijoiden osalta seuraavat toimenpiteet: a) kaikkien toimijan suorittamien toimien tehostettu valvonta, ja/tai b) jäsenvaltion toimivaltaisten viranomaisten määriteltävä, parhaillaan toteutettaviin toimiin kohdistettujen määrien maksamisen keskeyttäminen ja tarvittaessa siihen liittyvän vakuuden vapauttaminen, kunnes hallinnollinen päätös sääntöjenvastaisuuden vahvistamisesta tai sen puuttumisesta on tehty, ja/tai c) osallistumiskielto, joka koskee tarvittaessa määritettäviä toimia ja ajanjaksoa. Jäsenvaltion toimivaltaiset viranomaiset määrittelevät b ja c alakohdassa tarkoitetut toimenpiteet 5 artiklassa säädettyä menettelyä noudattaen vahvistettujen arviointiperusteiden mukaisesti, ottaen aiheellisella tavalla huomioon, että sama toimija saattaa syyllistyä uusiin säännönvastaisuuksiin. Kyseiset toimenpiteet toteutetaan sen jälkeen, kun mahdolliset jäsenvaltioiden kansallisessa lainsäädännössä säädetyt asiaan liittyvät muodollisuudet on saatettu päätökseen. 2. Kun kyseessä ovat 1 artiklan 2 kohdan b alakohdassa tarkoitetut toimijat, sovelletaan yksinomaan 1 kohdan a ja b alakohdassa tarkoitettuja toimenpiteitä. 3. Jos komissio ratkaisee tarjouskilpailut itse, se toteuttaa yhden tai useamman 1 kohdassa tarkoitetuista toimenpiteistä tai, tapauksen mukaan, ehdottaa niistä yhtä tai useampaa jäsenvaltiolle. 4 artikla 1. Edellä 3 artiklassa tarkoitettujen toimenpiteiden on oltava seuraavien periaatteiden sekä jäsenvaltion kansallisen lainsäädännön mukaiset: a) 3 artiklan 1 kohdan c alakohdassa ja tarvittaessa b alakohdassa tarkoitettujen toimenpiteiden osalta asianomaisen toimijan kuuleminen ennakolta ja tämän valitusoikeus, b) suoritetun tai epäillyn sääntöjenvastaisuuden ja jomman kumman 3 artiklan 1 kohdassa tarkoitetun toimenpiteen välinen suhteellisuus 5 artiklassa säädettyä menettelyä noudattaen vahvistettavien säännösten mukaisesti, c) toimijoiden kohtelu ketään syrjimättömällä tavalla. 2. Jäsenvaltiot ja komissio toteuttavat kaikki tarvittavat turvallisuustoimenpiteet, jotta niiden tämän asetuksen nojalla vaihtamat tiedot pysyvät luottamuksellisina. Näitä tietoja ei voida toimittaa muille henkilöille kuin niille, joiden tehtävä jäsenvaltiossa tai yhteisön toimielimessä edellyttää kyseisten tietojen saamista, jollei tiedot toimittanut jäsenvaltio ole nimenomaisesti antanut siihen suostumustaan. Tämän asetuksen nojalla toimitetut tai saadut tiedot ovat kaikissa muodoissaan vaitiolovelvollisuuden alaisia ja niillä on sen jäsenvaltion, joka ne on vastaanottanut, kansallisen lainsäädännön ja yhteisön toimielimiin sovellettavien vastaavien säännösten vastaaville tiedoille myöntämä suoja. Lisäksi näitä tietoja ei voi käyttää muihin kuin tässä asetuksessa säädettyihin tarkoituksiin, elleivät tiedot toimittaneet viranomaiset ole antaneet siihen nimenomaisesti suostumustaan, ja jos jäsenvaltiossa, jossa tiedot vastaanottanut viranomainen sijaitsee, voimassa olevat säännökset eivät ole tätä tiedottamista tai käyttöä vastaan. Tietojen suojaamisen osalta sovelletaan tulli- ja maatalousalan keskinäiseen avunantoon liittyvässä sääntelyssä tähän tarkoitukseen säädettyjä säännöksiä. 3. Tämän asetuksen säännökset eivät vaikuta rikosoikeudenkäyntiä tai rikosoikeuden alalla jäsenvaltioiden keskinäistä oikeusapua koskevien sääntöjen soveltamiseen jäsenvaltioissa. Ne eivät estä oikeudellisten toimenpiteiden tai maatalousalan sääntelyn rikkomisen seurauksena aloitettujen menettelyjen yhteydessä tämän asetuksen mukaisesti saatujen tietojen käyttämistä; jälkimmäisessä tapauksessa kyseiset tiedot toimittaneen jäsenvaltion toimivaltaiselle viranomaiselle ilmoitetaan niiden käyttämisestä. Jäsenvaltioiden on kuitenkin toteutettava kaikki tarvittavat hallinnolliset toimenpiteet sen varmistamiseksi, että ensimmäisen alakohdan säännöksiä sovelletaan tavalla, joka ei estä tämän asetuksen tehokasta soveltamista, kun kyseessä ovat 1 artiklan 2 kohdan b alakohdassa tarkoitetut toimijat. Jos kansallisissa säännöksissä säädetään oikeudellisen tutkinnan salaisuudesta, tässä asetuksessa säädettyyn tietojen antamiseen on oltava toimivaltaisen oikeusviranomaisen lupa; toimivaltaisen hallintoviranomaisen on pyydettävä tällainen lupa mahdollisimman nopeasti. 5 artikla Yksityiskohtaiset säännöt tämän asetuksen soveltamisesta annetaan asetuksen (ETY) N:o 729/70 13 artiklassa säädettyä menettelyä noudattaen. Ne koskevat muun muassa: - tiedonantoja, jotka jäsenvaltioiden on toimitettava; - luonnollisten henkilöiden tai oikeushenkilöiden välisten siteiden laatua, jonka perusteella näitä voidaan pitää tässä asetuksessa tarkoitettuina toimijoina; - edellytyksiä, joilla toimijat voivat antamalla vakuuden estää 3 artiklan 1 kohdan b alakohdassa tarkoitetun maksujen keskeyttämisen. 6 artikla Tätä asetusta sovelletaan yhteisen maatalouspolitiikan alalla annettuja tai annettavia erityisiä säännöksiä täydentäen. 7 artikla Komissio esittää ennen 6 päivää heinäkuuta 1997 Euroopan parlamentille ja neuvostolle kertomuksen tämän asetuksen soveltamisesta ja ehdottaa saadun kokemuksen perusteella mahdollisesti tarpeellisia muutoksia tässä asetuksessa käyttöön otettuihin säännöksiin. 8 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä kesäkuuta 1995. Neuvoston puolesta Ph. VASSEUR Puheenjohtaja (1) EYVL N:o C 151, 2.6.1994, s. 13 (2) EYVL N:o C 56, 6.3.1995, s. 175 (3) EYVL N:o C 393, 31.12.1994, s. 81 (4) EYVL N:o L 94, 28.4.1970, s. 13, asetus sellaisena kuin se on viimeksi muutettuna asetuksella (EY) N:o 1287/95 (EYVL N:o L 125, 8.6.1995, s. 1) (5) EYVL N:o L 67, 14.3.1991, s. 11 (6) EYVL N:o C 216, 6.8.1994, s. 11